קרדולן

בלגנדריום של טולקין, ממלכת קַרְדוֹלָן או בקיצור קַרְדוֹלָן () היא ממלכה בדיונית בצפון הארץ התיכונה.

 אטימולוגיה 
משמעות השם לא ידועה, אך יש המציעים "ארץ הגבעות האדומות".

 היסטוריה 
 הפילוג והשנים הראשונות 

ממוזער|אַרְנוֹר לפני החלוקה לשלוש הממלכות.
באַרְנוֹר שלטו עשרה מלכים. לאחר מותו של המלך אֵאָרֶנְדוּר, התגלה סכסוך ירושה בין אַמְלַית, האח הבכור, לבין שני אחיו. הממלכה התחלקה לשלוש: האח ששלט בקַרְדוֹלָן, ששמו לא ידוע, שלט בשטח שבין הנהרות בְּרֶנְדִיוַּין, גְוּאַתְלוֹ והדרך הגדולה. עיר בירתו הייתה במחוז מִינְהִירִיאַת. ממלכתו שכנה בדרום אַרְנוֹר לשעבר, בזמן שממלכות אחיו, אַרְתֵדַין ור'וּדָאוּר, שכנו מצפון-מערב ומצפון-מזרח, בהתאמה. בין שלוש ממלכות אלו פרצו מלחמות רבות. המחלוקת הראשית הייתה על גבעות הרוחות ועל השטח מהן עד בְּרִי, ושליטי קַרְדוֹלָן, כמו שליטי ר'וּדָאוּר, רצו להשתלט על פסגת הרוחות, כי בצריח שעליה היה הפַּלַנְטִיר הראשי של הצפון.

 קרבות עם אַנְגְמָר ומפלה 
אַרְגֶלֶבּ, מלך אַרְתֵדַין ובנו של מַלְוֵגִיל, תבע את השלטון על אַרְנוֹר כולה, לאחר ששושלות המלוכה בממלכות האחרות נעלמו. קַרְדוֹלָן הסכימה, אך ר'וּדָאוּר התנגדה. התנגדותה נבעה מהתמעטות הדוּנֵדַין בממלכה, ומי ששלט בה בפועל היה אחד מאנשי גבעות אֶטֶן שהיה בעל ברית של אַנְגְמָר. אַרְגֶלֶבּ ביצר את המבצרים המזרחיים של אַרְתֵדַין, גבעות הרוחות, אבל הוא מת בקרב נגד אַנְגְמָר ור'וּדָאוּר. בנו, אַרְוֶלֶג, הדף את האויב מהגבעות בעזרת קַרְדוֹלָן ולִינְדוֹן, ובמשך שנים רבות שתי ממלכות הדוּנֵדַין החזיקו בכוח רב בגבולות עם שתי הממלכות היריבות.

בשנת 1409, צבא גדול יצא מאַנְגְמָר, נכנס לקַרְדוֹלָן והטיל מצור על גבעות הרוחות. הדוּנֵדַין הובסו ואַרְוֶלֶג והנסיך האחרון של קַרְדוֹלָן נהרגו, המעוז הראשי בגבעות הרוחות, פסגת הרוחות, נשרף עד היסודות. רוב קַרְדוֹלָן נכבשה, והנותרים התבצרו בטִירְן גוֹרְתָד או התחבאו ביער העתיק. במשך כמה זמן לִינְדוֹן, רִיבֶנְדֶל ולוֹרִיֵן דיכאו את אַנְגְמָר. בימי בנו של אֲרָפוֹר, אַרְגֶלֶבּ השני, באה מגפה גדולה לאֶרְיָדוֹר, ורוב תושבי קַרְדוֹלָן מתו, במיוחד בדרומה. רבים סבלו ממנה, אבל היא נחלשה ככל שהתקדמה צפונה, וצפון אַרְתֵדַין לא סבלה מהמגפה. באותה הזמן בא הסוף על קַרְדוֹלָן, ורוחות יצאו מאַנְגְמָר ור'וּדָאוּר והשתכנו בתלי המלוכה של קַרְדוֹלָן בטִירְן גוֹרְתָד.

 קישורים חיצוניים 



 ביאורים 

 הערות שוליים 

קטגוריה:ממלכות הארץ התיכונה